section_heading: Srednja škola
paragraph_text: Iguodala je pohađao srednju školu "Lanphier High School" u Springfieldu. Tijekom ljeta 2000. privukao je pažnju trenera iz cijele države, kada je na državnom turniru ACC izabran za najkorisnijeg igrača. Posebno se istaknuo u finalu kada je svojim šutom donio pobjedu svojoj momčadi i naslov prvaka. Na posljednjoj srednjoškolskoj godini u prosjeku je postizao 32.5 poena, 13.9 skokova i 8.2 asistencije. Od dnevnih novina Chicago Sun-Timesa izabran je za igrača desetljeća.